b'\n_START_ARTICLE_\nLjubo Bavcon\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na ljubljanski Pravni fakulteti in prav tam 1957 tudi doktoriral. Ima tudi diplomo In\xc5\xa1tituta za dru\xc5\xbebene vede v Beogradu (1951) in diplomo ustanove Evropskega univerzitetnega centra v Nancyju (1957). Po kon\xc4\x8danem \xc5\xa1tudiju je bil v letih 1951\xe2\x88\x921954 urednik pri \xc4\x8dasopisu Slovenski poro\xc4\x8devalec in reviji Na\xc5\xa1i razgledi, od 1955 pa sodelavec In\xc5\xa1tituta za kriminologijo v Ljubljani. Leta 1961 je bil izvoljen za izrednega, 1966 pa za rednega profesorja za kazensko pravo na Pravni fakulteti v Ljubljani ter bil v letih 1969\xe2\x88\x921971 tudi njen dekan. Deloval je tudi v razli\xc4\x8dnih organih univerze in bil tudi predstojnik Centra za razvoj univerze (1970-1975). Med vojno je od 1941 deloval v Osvobodilni fronti, fa\xc5\xa1isti\xc4\x8dne oblasti so ga zaradi tega aretirale in na procesu oktobra 1942 obsodile na osem let zapora._NEWLINE_Podro\xc4\x8dja njegovega znanstvenega in pedago\xc5\xa1kega dela so bila kazensko pravo, kriminalna politika, kriminalogija in socialna potologija. Sodeloval je na \xc5\xa1tevilnih znnstvenih sre\xc4\x8danjih doma in v tujini. Med najpomembnej\xc5\xa1imi so njegovi prispevki k splo\xc5\xa1ni teoriji kazenskega prava in k prou\xc4\x8devanju dru\xc5\xbebene dezorganizacije. Njegova bibliografija obsega preko 300 bibliografskih enot.  Leta 1993 je prejel zlati \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza izjemne zasluge na podro\xc4\x8dju kazenskega prava, pri uveljavljanju varstva \xc4\x8dlovekovih pravic in temeljnih svobo\xc5\xa1\xc4\x8din ter prispevek k ugledu Slovenije v svetu kot dr\xc5\xbeave, v kateri imajo \xc4\x8dlovekove pravice pomembno mesto\xc2\xab._NEWLINE_Leta 2004 je soustanovil kontroverzno politi\xc4\x8dno dru\xc5\xa1tvo Forum 21. Maja 2014 je postal \xc4\x8dastni me\xc5\xa1\xc4\x8dan Ljubljane.'